Jacob Kiplimo. Ava mu kika kya b'eggwanga lya Abasebei. Jacob Kiplimo yakulira mu Disitulikiti y’e Bukwo ku lusozi lwa Elgon. Jacob Kiplimo yazaalibwa nga kkumi na nnya mu mwezi Ogwekkuminoogumu mu nkumi bbiri. Munnayuganda adduka embiro. Yawangula omudaali gw'ekikomo mu mpaka za Olympics ezaali mu Tokyo mu mwaka gwa nkumi bbiri mu abiri mu mbiro za mmita omutwalo gumu n'omulala ogw'ekikomo mu z'emisinde gy'ensi yonna egya World Athletics Championships mu nkumi bbiri mu abiri mu ebiri. Kiplimo yafuna omudaali gwa zzaabu mu mbiro za mmita enkumi ttaano n'eza mmita omutwalo gumu mu mpaka ezeetabwamu amawanga agali mu luse olumu ne Bungereza ezimanyiddwa ennyo nga Commonwealth Games mu nkumi bbiri mu abiri mu ebiri. Omusajja ono ye nantameggwa w'empaka za World Half Marathon Champions ezaaliwo mu nkumi bbiri mu abiri. Nga abiri mu lumu omwezi Ogwekuminoogumu mu nkumi bbiri mu abiri mu gumu, yateekawo likodi mu misinde gy'okwetooloola ebyalo egy'ekitundu bwe yaddukira obudde bwa ddakiika ataano mu musanvu n’obutikitiki asatu mu kamu mu Lisbon. Ku myaka kkumi na mukaaga, Kiplimo yawangula omudaali gwa zzaabu ng'akoze bulungi mu misinde gy'abasajja abali wansi w'emyaka abiri mu mpaka za International Association of Athletics Federation World Cross Country Championships mu nkumi bbiri mu kkumi na musanvu ezaali mu Kampala, nga guno gwali omudaali gw'ensi eno ogwa zzaabu mu mpaka za World Cross, ng'adduse kirommita munaana mu dakiika abiri mu bbiri n’obutikitiki ana. Mu mpaka za Uganda ez’okubuna ebyalo ezaaliwo nga kkumi na mukaaga omwezi Ogwokubiri e Tororo, Kiplimo yawangula Joshua Cheptegei. Ate mu z'abasajja abakulu ezaali eza kirommita kkumi, Kiplimo yawangula ng'akulembedde ne sekendi kkumi n’emu mu mmita omutwalo gumu. Nga abiri mu lumu omwezi Ogwokusatu mu nkumi bbiri abiri mu gumu, Kiplimo yavuganya mu mpaka z'ensi yonna eza Campaccio-International Cross Country Race mu San e Yitale. Wadde nga yagwa mu kaseera ka kirommita omwenda, yawangula eza kiromita kkumi mu budde bwa dakiikaabiri mwenda n’obutikitiki musanvu. Omusajja Omwesiyopiya Nebret Melak yakwata kyakubiri, ate muto wa Kiplimo Oscar Chelimo n'amalira mu ky'okusatu. Nga kkumi na mwenda omwezi Ogwokutaano, Kiplimo yakomawo gye baddukira ne yeetaba mu misinde gya mmita omutwalo gumu ku Ostrava Golden Spike egy'omulundi ogwenkaaga. Yadduka era n'awangula emisinde gino. Kiplimo yamaliriza ng'addukidde obudde obusinga obutono obw’eddakiika abiri mu mukaaga n’obutikitiki asatu mu busatu, ne kimufuula omu ku baddusi omusanvu abakyasinze okudduka mmita omutwalo ogumu mu nsi yonna.